2 ઓગસ્ટ 1974ના રોજ રામજીભાઈ ઈટાલીયાના ઘરે જન્મેલા જગદીશભાઈ પિતાના ચાર સંતાનોમાં ત્રીજો નંબર ધરાવે છે. જગદીશભાઈ ઈટાલીયા બાળપણથી પ્રતિભા સંપન્ન છે. અને સાધના સ્કૂલમાં અભ્યાસની સાથે સાથે તેઓ વિદ્યાર્થીઓના આગેવાન પણ હતાં. બાદમાં પુનામાં ડિપ્લોમાં કેમિકલ એન્જિનિયરિંગ કરવાની સાથે મુંબઈમાં બિઝનેસ મેનેજમેન્ટનો અભ્યાસ કર્યો હતો. આજે હજારો લોકોની માનવમેદનીને પોતાની ગીત શબ્દોની ભૂરકીથી મંત્રમુગ્ધ કરતાં જગદીશભાઈએ જણાવ્યું હતું કે, શાળાના દિવસોમાં સ્ટેજ ફિયર અને કોમ્પલેક્સ પણ હતો. પરંતુ ધીમે ધીમે પ્રયત્નપૂર્વક એ દૂર કરવામાં સફળતા મળી છે.